**Выкарыстанне “аб” і “пра”**

Прыназоўнік “аб” актыўна ўжываецца ў афіцыйнай сферы, у назвах дакументаў, законаў, указаў, дэкрэтаў, пастаноў, інструкцый. Напрыклад: закон аб мовах, кодэкс аб адукацыі і г.д.

Але ёсць і яшчэ адзін прыназоўнік, які мае значэнне “аб” – пра. У сапраўднасці асноўны ў гэтай пары прыназоўнік “пра”.

Некалькі прыкладаў з літаратуры: з рамана У. Караткевіча “Чорны замак Альшанскі”:

“Розныя дурныя чуткі ходзяць **пра** яе, **пра** злачынства, **пра** той закрыты працэс, на якім я нібыта быў ці то падсудным, ці то сведкам.”

Альбо назвы вершаў Аркадзя Куляшова: “**Пра** восень”, “**Пра** вечнае пяро”, “**Пра** марс”.

Такім чынам, ужыванне “аб” абмежавана афіцыйнай сферай.

Калі назоўнік ці прыметнік пачынаецца са складоў **пра, про, пры, спра**, то перад імі пажадана выкарыстоўваць прыназоўнік “аб”, каб пазбегнуць аднастайнага паўтарэння тых самых гукаў (**аб** прыемных успамінах, **аб** справах).

У творчасці беларускіх класікаў таксама сустракаюцца прыназоўнікі “аб”. Напрыклад, у Янкі Купалы:

З паэмы “Магіла Льва”: “Пытаць **аб** гэтым трэба ночку і за акном вішнёвы сад”, з твору “Яна і я”: “Сядзь на пачэсны кут, мая багіня, і будзем думы думаць **аб** сабе”.

**Заданне:**

**Калі ласка, устаўце патрэбны прыназоўнік (“аб” або “пра”):**

Закон Рэспублікі Беларусь “ культуру(-ы) ў Рэспубліцы Беларусь” – закон Рэспублікі Беларусь “**Аб** культуры ў Рэспубліцы Беларусь”

баністыку(-цы) – **пра** баністыку

прасторы(-ах) – **аб** прасторах

Закон Рэспублікі Беларусь “ мовы(-ах) у Рэспубліцы Беларусь” – закон Рэспублікі Беларусь «**Аб** мовах у Рэспубліцы Беларусь»

нумізматаў(-ах) – **пра** нумізматаў

праблемы(-ах) – **аб** праблемах

Пастанова ільготы(-ах) – Пастанова **аб** ільготах

калекцыі(-ях) – **пра** калекцыі

\_ прыроду(-дзе) – **аб** прыродзе

\_ курсы(-ах) беларускай мовы – **пра** курсы беларускай мовы

\_ прашчураў(-ах) – **аб** прашчурах

\_ бірафілію(-і) – **пра** бірафілію

“Дэкрэт \_\_ дармаедаў(-ах)” – «дэкрэт **аб** дармаедах»

продкаў(-ах) – **аб** продках

Загад звальненне(-і) – загад **аб** звальненні

філумністыку(-цы) – **пра** філумністыку

Я ніколі не забуду правільнае(-ым) ўжыванне(-і) прыназоўнікаў "аб" і "пра" – я ніколі не забуду ***аб***правільн**ым** ўжыванн**і** прыназоўнікаў "аб" і "пра":)

**Складзіце і запішыце, калі ласка, сказ з адным з прапанаваных слоў (словазлучэнняў). *Пажадана, у тэму заняткаў* ☺**

*Матэрыял да заняткаў складзены паводле лінгвістычнай праграмы “Моўнік”.*